मैथनएक घंटा पहले
- कॉपी लिंक
जब्त हुआ गुटखा लोड कंटेनर।
जीटी राेड पर मैथन टाेल प्लाजा के पास बुधवार देर रात गुटखा से भरा कंटेनर पकड़ा गया। कंटेनर पश्चिम बंगाल की ओर जा रहा था। प्रारंभिक जांच में कंटेनर चालक के पास गुटखा से संबंधित सही कागजात नहीं मिले। उसके बाद मैथन ओपी की पुलिस ने गुटखा समेत कंटेनर काे जब्त कर लिया। मामले की जांच की जा रही है। मैथन पुलिस के मुताबिक, निरसा क्षेत्र के किसी गोदाम से गुटखा लाेड कर कोलकाता भेजे जाने की खबर मिली थी।
उसी के आधार पर टोल प्लाजा के पास कंटेनर (एनएल 01 एन 6506) काे पकड़ा गया। चालक ने बताया कि वह नई दिल्ली से कोलकाता जा रहा है। जांच करने पर कंटेनर में विमल ब्रांड का गुटखा मिला। उसकी कीमत करीब 9 लाख रुपए बताई जा रही है। पुलिस का कहना है कि कानूनी कार्रवाई की प्रक्रिया चल रही है।